armvectores/hy_wikipedia_2023 huggingface dataset:
Կապուտջուղ

Անվան այլ կիրառումների համար տե՛ս՝ Կապուտջուղ (այլ կիրառումներ)Կապուտջուղ, լեռնագագաթ Հայկական լեռնաշխարհում՝ Հայաստանի Հանրապետության Սյունիքի մարզի և Ադրբեջանի Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանի սահմանագլխին։ Զանգեզուրի լեռնաշղթայի ամենաբարձր կետն է։ Ունի 3906 մետր բարձրություն։ Հանդիսանում է Հայաստանի երկրորդ բարձր գագաթ Արագածից հետո։


== Աշխարհագրություն ==
Ունի 3905 մ բարձրություն։ Նախիջևանի կողմից Կապուտջուղը մասնատված է մի քանի փոքրիկ ձորակներով։ Ունի լեռնոտ ու քարափային, զառիթափ, ալպյան բուսականությամբ ու թփուտներով լանջեր։ Կազմված է գրանիտներից և մոնցոնիտներից, լանջերն ի վար ունի մի շարք քարակարկառներ։ Նախիջևանի հատվածում Կապուտջուղը ունի Տապանասար կամ Նավասար, Կռնակոչ, Սարի սուրբ Նշան, Ղազարի սար և այլ գագաթնամասերը։ Այստեղ է գտնվում նաև Մեսրոպ Մաշտոցին վերագրվող քարայրը։ Խաչի աղբյուրի մոտակայքում և նրանից վերևի հատվածում կան մ.թ.ա. 3-1 հազարամյակներին վերագրվող հազարավոր ժայռապատկերներ, իսկ գագաթնամասում՝ մի քանի փոքրիկ լճակներ։


== Կազմություն և դիրք ==
Կազմված է պալեոգենի գրանիտներից, գրանոդիորիդներից, պորֆիրիտներից։ Հարևան լեռնագագաթներից առանձնանում է բարձրադիր (3300-3500 մ) լեռնանցքներով։ Լանջերը զառիթափ են, առանձին մասերում քարափային, մասնատված Գիլան և Ողջի գետերի վտակներով։ Տիրապետում են ռելիեֆի ալպյան ձևերն ու չորրորդական սառցապատման հետքերը՝ կարեր, տրոգներ և մորեններ։ Որոշ տրոգների հատակային մասերում կան լճեր։ Տիրապետում են սառնամանիքային հողմահարումը և ծանրահակ պրոցեսները։ Շատ են քարակարկառները։


== Կլիմա ==
Կլիման լեռնատունդրային է, դաժան։ Կան ֆիռնային դաշտեր, ձնաբծեր։ Մթնոլորտային տեղումները հիմնականում ձյան տեսքով են, խոնավության հաշվեկշիռը դրական է։ Ձնածածկույթի տևողությունը 9-10 ամիս է, անսառնամանիք շրջանը՝ 30-35 օր, տարեկան տեղումները 800-850 մմ։ Հունվարի միջին ջերմաստիճանը -15 °C է, հուլիսինը կամ օգոստոսինը՝ մինչև 10 °C։


== Բուսականություն ==
Տիրապետում են տրագանտները և ձյունամերձ գոտու բուսականությունը։ Գագաթնամերձ գոտին հիմնականում մերկ է, ալպյան մարգագետիններ չկան։


== Ծանոթագրություններ ==


== Գրականություն ==
Այվազյան, Նախիջևան. Պատկերազարդ բնաշխարհիկ հանրագիտակ
Գաբրիել Լամե

Անվան այլ կիրառումների համար տե՛ս՝ ԼամեԳաբրիել Լամե (ֆր.՝ Gabriel Lamé, հուլիսի 22, 1795(1795-07-22)[…], Տուր - մայիսի 1, 1870(1870-05-01)[…], Փարիզ), ֆրանսիացի մաթեմատիկոս, մեխանիկ, ինժեներ։ Փարիզի ԳԱ ակադեմիկոս (1843)։


== Կենսագրություն ==
Ավարտել է Պոլիտեխնիկական դպրոցը (1818) և Լեռնային ինժեներների դպրոցը (1820)։ 1820-1832 թվականներին աշխատել է Պետերբուրգի հաղորդակցության ճանապարհների ինժեներների ինստիտուտում և ղեկավարել է ճանապարհաշինական աշխատանքեր։ Եղել է Պոլիտեխնիկական դպրոցի (1832-1833) և Փարիզի համալսարանի (1848-1863) պրոֆեսոր։


== Հետազոտություններ ==
Հետազոտությունները վերաբերվում են մաթեմատիկական ֆիզիկայի և առաձգականության տեսության հարցերին։ Մշակել է կորագիծ կոորդինատների ընդհանուր տեսությունը և կառուցել ֆունկցիաների հատուկ դաս՝ Լամեի ֆունկցիաներ։


== Ծանոթագրություններ ==


== Տես նաև ==
Լամեի հաստատուններ


== Ծանոթագրություններ ==
Մուկոյոսի

Մուկոյոսի (ճապ.՝ 婿養子), մեծահասակ տղամարդ, որը վերցնում է կնոջ ազգանունը և որդեգրվում նրա ծնողների կողմից։


== Պատմություն ==
Ըստ լեգենդի՝ ճապոնական այս ավանդույթը սկիզբ է առնում 717 թվականից, երբ լեռան աստված Հակուսանը երազ եկավ միապետ Թաիթյո Դաիսին և նրան պատմեց հարևան գյուղի տաք աղբյուրի մասին։ Միապետն իր հերթին խորհուրդ է տալիս իր սանին՝ Գարյո Խոսին նշված տեղում իջևանատուն բացել։ Գարյո Խոսին այդպես էլ վարվեց, իսկ ավելի ուշ որդեգրեց տղային, ով շարունակեց իր գործը։ Ըստ Գինեսի ռեկորդների գրքի՝ սա աշխարհում ամենահին ընտանեկան գործն է։
Մեծ տղամարդկանց որդեգրելու պրակտիկայի նպատակը երաշխավորված ժառանգորդ ունենալն էր, ինչպես նաև ենթադրվում էր, որ կլինի մեկը, որ կխնամի ընտանեկան գերեզմանները։ Այսպիսով, անկախ ընտանիքում մանկական մահացությունից կամ անպտղությունից՝ ավանդաբար ապահովվում էր սերունդների հաջորդականությունը և ընտանեկան գործի շարունակումը։
Ճապոնիայում արյունակցական կապի դերը բարձր չէր․ այսպիսով, եթե որդեգրող ընտանիքում ծնվում էր սեփական որդին, մուկոյոսին կարող էր նախկինի պես մնալ կարողության ժառանգորդը։ Ավելին, եթե կենսաբանական երեխան հարմար չէր, որ գլխավորի ընտանեկան ընկերությունը, նրան կարող էին զրկել ժառանգությունից և որդեգրել համապատասխան ժառանգորդի։ Առևտրականների և սամուրայների ընտանիքներում ընտանեկան կարողության ժառանգումը որդեգրած երեխաներին հասավ 25-34%-ի։ Այդուհանդերձ, նմանատիպ պրակտիկան ոչ մի բացասական արձագանք չէր գտնում հասարակության մեջ։
Բիզնեսի պահպանման համար պատմության տարբեր ժամանակաշրջաններում այնպիսի խոշոր կազմակերպությունների տերեր են որդեգրել ժառանգորդների, ինչպիսիք են Քենոնը, Կիկոմանը, Սուզուկին և Տոյոտան։ Որդեգրվածների թվում էր նաև 16-րդ դարի Ճապոնիայի միավորողը՝ Տոյոտոմի Հիդեյոսին, պետության վարչապետը 1964-1972 թվականներին Էյսակու Սատոն և այլ հայտնի անձինք։
Չնայած մուկոյոսիի պրակտիկան դիտվում է որպես հնադարյան մնացուկ՝ ժամանակակից հետազոտությունները ցույց են տալիս, որ 20-րդ դարի վերջին Ճապոնիայի գյուղական ընտանիքներում նմանատիպ որդեգրումների աճ է նկատվել։


== Ծանոթագրություններ ==


== Գրականություն ==
Hanley Susan, Wolf Arthur (1985)։ Family and Population in East Asian History։ Stanford University Press։ ISBN 0-8047-1232-8 
Hendry Joy (1989)։ Marriage in changing Japan: community and society։ C.E. Tuttle Co.։ ISBN 0-8048-1506-2 
Tamura Linda (1993)։ The Hood River Issei: An Oral History of Japanese Settlers in Oregon's Hood River Valley։ University of Illinois Press։ ISBN 0-252-06359-7
Համեմատական քերականությաւն

Համեմատական քերականություն, լեզվաբանական գիտակարգ, քերականագիտության ճյուղերից մեկը, որը հենվում է պատմական հայեցակետի վրա, կիրառում է համեմատական մեթոդ, այսինքն՝ լեզվական փաստերն ու իրողությունները դիտարկում է ցեղակից լեզուների համապատասխան փաստերի և իրողությունների հետ համեմատության մեջ և այդ կերպ վերականգնում հնագույն լեզվավիճակներ, նախաձևեր։
Հայերենի համեմատական քերականությունը, նույն այս սկզբունքով առաջնորդվելով, թափանցում է նախագրային հայերենի պատմության խորքերը և բացահայտում նրա ծագման և ցեղակցության ակունքները, նախնական շրջանի օրինաչափությունները, կատարում հնարավոր վերականգնումներ։ Համեմատական տեսանկյունը հետաքրքրել է դեռևս ուշ միջնադարի և 19-րդ դարի առաջին կեսի հայ քերականներին և բառարանագիրներին։ Այս բնագավառում արժեքավոր ներդրում ունեն, օրինակ, Հայկազյան բառարանի հեղինակները։ Սակայն հայերենի համեմատական քերականության հիմնադիր են համարվում եվրոպացի հայագետներ Հ. Պետերմանը և Ֆ. Վինդիշմանը, որոնց հայտնի աշխատությունները լույս տեսան նույն դարի 30-40-ական թվականներին։ Ձևավորվեց հայերենի ծագման ու ցեղակցության մասին երեք հիմնական տեսություն՝ 

հայերենը՝ իրանական բարբառ (հայերենը՝ իրանական խմբի հնդեվրոպական լեզու),
հայերենը՝ հնդեվրոպական անկախ լեզվաճյուղ,
հայերենը՝ երկցեղ լեզու։Այս երեք տեսությունից հաղթանակ տարավ երկրորդը, և հայերենի համեմատական քերականությունը դրվեց ամուր հիմքերի վրա։
Այս բնագավառում կարևոր ուսումնասիրություններ են կատարել հայ և այլազգի շատ լեզվաբաններ՝ Ռ. Գոշեն, Ֆ. Բոպպը, Ֆ. Մյուլլերը, Պ. դը Լագարդը, Հ. Հյուբշմանը, Ս. Բուգգեն, Ա. Մեյեն, Հ. Պետերսոնը, Հ. Աճառյանը, Ք. Պատկանյանը,  Է. Բենվենիստը, Ֆ. Ֆեյդին, Գ. Ջահուկյանը, Է. Աղայանը, Է. Թումանյանը և ուրիշներ։
Հայերենի համեմատական քերականության առարկան ընդգրկում է հայերենի կազմի բոլոր կողմերը՝ հնչյունաբանություն, բառագիտություն, ձևաբանություն, շարահյուսություն և այլն։ Կարևոր առաջընթաց է գրանցվել հատկապես բառային ստուգաբանության բնագավառում։


== Տես նաև ==
Հայերենագիտություն
Հայերենագիտության պատմություն
Հայոց լեզվի պատմություն


== Աղբյուրներ ==
Հ. Պետրոսյան, Հայրենագիտական բառարան, էջ 327։
Աստերոիդների ցանկ (203701-203800)

Աստերոիդների ցանկ (203601-203700)  • Աստերոիդների ցանկ  • Աստերոիդների ցանկ (203801-203900)
 Աստերոիդների ցանկ (203601-203700)  • Աստերոիդների ցանկ  • Աստերոիդների ցանկ (203801-203900)
Ինտերնացիոնալնի (Օկտյաբրսկի շրջան)

Ինտերնացիոնալնի (ռուս.՝ Интернациональный), ավան Ռուսաստանի Ռոստովի մարզի Օկտյաբրսկի շրջանում։ Մտնում է Կրասնոկուտովսկովո գյուղական համայնքի կազմի մեջ։
(3552) Դոն Կիխոտ

(3552) Դոն Կիխոտ (անգլ.՝ Don Quixote), աստերոիդ ամուրի ընտանիքում։ Հայտնաբերվել է 1983 թվականի սեպտեմբերի 26-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 4,222526 ա. մ., առավելագույնը մոտենում է 1,2113 ա. մ. հեռավորության վրա և հեռանում 7,2337 ա. մ., իսկ Երկրի ուղեծրին Դոն Կիխոտ աստերոիդը նվազագույնը մոտենում է 0,3035 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 3169,25 երկրային օրվա ընթացքում, իր ուղեծրով շարժվելով միջինը 0,113591 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում է 30.96° անկյուն։


== Դասակարգում ==
Ըստ Տոլենի սպեկտրալ դասակարգման պատկանում է D դասին։


== Անուն ==
Անունն ստացել է իսպանացի գրող Միգել դե Սերվանտեսի (1547-1616) «Հնարամիտ ասպետ Դոն Կիխոտ Լամանչեցին» ստեղծագործության գլխավոր հերոսի պատվին։


== Տես նաև ==
Աստերոիդների ցանկ (3501-3600)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3552) Դոն Կիխոտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սամվել Ղազարյան

Սամվել Արմենի Ղազարյան (1949, հուլիսի 20, Երևան), հայ քանդակագործ, նկարիչ-ձևավորող։


== Կենսագրություն ==
1978 թվականին ավարտել է Երևանի գեղարվեստա-թատերական ինստիտուտը, 1978-1990 թվականներին դասավանդել է նույն ինստիտուտում։
Գործերին բնորոշ են պլաստիկ ձևերի հստակությունը, հավասարակշռվածությունը, գաղափարների փիլիսոփայական իմաստավորումը։


== Ստեղծագործություններ ==

Գործերից են՝

«Կանոն» (1979)
«Հավասարակշռություն» (1984 թվական, Տաշքենդ)
«Ծովինար» (1985 թվական, Իջևան)
«Հայոց պատմություն», «Փոքր Մհեր» (երկուսն էլ՝ 1989 թվական)
«Դժոխքի դուռը» (1994)
«Ավետում» (1998)
Կոմիտասի կիսանդրին (2005 թվական, Քվեբեկ, Կանադա)Հեղինակ է նաև Վոլֆգանգ Գյոթեի «էդմոնտ» (1998), Ֆեոդոր Դոստոևսկու «Դեռահասը» (2003) գործերի ձևավորումների, գրաֆիկական թերթերի։
Քանդակներից տեղադրված են Մոսկվայում, Քիշնևում, Բիշքեկում, Սամարղանդում, գործերից պահվում են Հայաստանի ազգային պատկերասրահում, ԺԱԹ-ում, Տրետյակովյան պատկերասրահում (Մոսկվա), Էրմիտաժում (Սանկտ Պետերբուրգ) և այլուր։


== Մրցանակներ ==

Արժանացել է քանդակի համաժողովի մրցանակի (1984 թվական, Տաշքենդ), բիենալեի արծաթե մեդալի (1986 թվական, Թբիլիսի), «Ռիգա-88» միջազգային կվադրենալեի մրցանակների և ոսկե մեդալների, 10-րդ (գավաթ, 1992 թվական), 11-րդ և 13-րդ (1994 թվական, 1998 թվական, ոսկե մեդալներ, Ռավեննա) միջազգային բիենալեների դափնեկիր է։


== Ցուցահանդեսներ ==
Անհատական ցուցահանդեսներ է ունեցել Երևանում (1997, 2003, 2011, 2013 թվականներ)։


== Աղբյուրներ ==
Լույսի արահետներով, Սամվել Ղազարյան
Արարման խորհուրդը, Սամվել Ղազարյան


== Ծանոթագրություններ ==
Ստոյան Ջուջև

Ստոյան Ստոև Ջուջև (բուլղար․՝ Стоян Стоев Джуджев, 6 դեկտեմբերի 1902, Պազարջիկ - 17 մարտի, 1997, Սոֆիա), բուլղարացի երաժշտագետ, բանահյուսագետ, էսպերանտիստ և բուլղարական ազգային երաժշտության ուսումնասիրող։


== Կենսագրություն ==
Ստոյան Ջուջևը ծնվել է 1902 թվականի դեկտեմբերի 6-ին Պազարջիկ քաղաքում։ Պանագյուրիշտե քաղաքում ավարտել է դպրոցը։ Սոֆիայում սովորել է Երաժշտության պետական ակադեմիայում, որն ավարտել է 1924 թվականին (սովորել է Դոբրի Խրիստովի, Ստոյան Բրաշովանովի և Դիմիտր Ռադևի մոտ)՝ ստանալով դիրիժորի մասնագիտություն։ Կրթությունը շարունակել է Փարիզում՝ Սորբոնի համալսարանում։ 1931 թվականին պաշտպանել է դոկտորական ատենախոսությունը «Ռիթմն ու տակտը բուլղարական ժողովրդական երաժշտության մեջ» (բուլղար․՝ Ритъм и такт в българската народна музика) թեմայով։ Ստոյան Ջուջևին Ռաբինդրանաթ Թագորն առաջարկել է դասավանդել Հնդկաստանում, սակայն Ջուջևը նախընտրել է մնալ Բուլղարիայում։ 1931 թվականին Ստոյան Ջուջևը ազգագրություն, ակուստիկա ու ժողովրդական երաժշտություն է դասավանդել Երաժշտության պետական ակադեմիայում, ինչպես նաև աշխատել է որպես ռեժիսոր։ 1937 թվականից դոցենտ է, 1941 թվականից՝ պրոֆեսոր (երաժշտական ազգագրություն և բուլղարական ժողովրդական երաժշտություն)։
1954-1974 թվականներին Ստոյան Ջուջևը եղել է Բուլղարիայի պետական կոնսերվատորիայի երաժշտության պատմության ու ազգագրության ամբիոնի վարիչ։ Աշխատել է բուլղարական ժողովրդական երաժշտության տեսության բնագավառում, զարգացրել է Դոբրի Խրիստովի և Վասիլ Ստոինի տեսական դրույթները։ Ստոյան Ջուջևի հայտնի աշակերտներից են եղել Իվան Կաչուլևը, Ելենա Ստոինը, Նիկոլայ Կաուֆմանը, Տոդոր Ջիջևը և Միխայիլ Բուկուրեշտլիևը։ Ստոյան Ջուջևը եղել է Էսպերոնտոյի համաշխարհային ակադեմիայի անդամ և այն 45 էսպերանտիստներից մեկը, ովքեր առավել լավ էին տիրապետում այդ լեզվին։ Ստոյան Ջուջևը եղել է Պետր Դինովի փիլիսոփայական հայացքների հետևորդ։
Ստոյան Ջուջևը մահացել է 1997 թվականի մարտի 17ին Սոֆիայում։


== Պարգևներ ==
Հերդերի մրցանակ (1978)
Դիմիտրովի մրցանակ
Բուլղարիայի գիտությունների ակադեմիայի մրցանակ
Երաժշտության ազգային ակադեմիայի պատվավոր դոկտոր


== Մատենագրություն ==
„Българска народна хореография“ (1945)
„Теория на българската народна музика“ т. I-IV (1954-1961)
„Музикографски есета и студии“ (1977)


== Ծանոթագրություններ ==
Լյուս շրջան (Միչիգան)

Լյուս շրջան (անգլ.՝ Luce County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 4,952 կմ² է, բնակչությունը՝ 6,631 մարդ (2010 թ. տվյալներով)։ Շրջկենտրոնն է Նյուբերի բնակավայրը։ Կազմավորվել է 1887 թ.։
Աղնովատ (գետակ)

Աղնովատ, գետակ Հայաստանի Տավուշի մարզում, Գետիկի աջ օժանդակը։ Սկիզբ է առնում Միափորի լեռների հարավային լանջերից և Աղավնավանք գյուղի հարավային մասում միախառնվում մայր գետին։ Երկարությունը 5,5 կմ է։


== Ծանոթագրություններ ==
Ռյադովոե

Ռյադովոե (ուկրաիներեն՝ Рядове), ավան Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Ռյադովոե ավանում բնակվում էր 506 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պոնտի Ալտա դու Բոն Ժեզուս

Պոնտի Ալտա դու Բոն Ժեզուս (պորտ.՝ Ponte Alta do Bom Jesus), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Դիանոպոլիսի գավառի կազմի մեջ։ Բնակչությունը կազմում է 4247 մարդ՝ 2006 թվականի տվյալներով։ Գրավում է 1 806,132 կմ2 տարածք։ Բնակչության խտությունը՝ 2,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 8.755.350,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.991,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,616 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Պոնտի Ալտա դու Բոն Ժեզուսի մասին
Ռոսսոշ (այլ կիրառումներ)

Ռոսսոշ, կարող է վերաբերել՝

Ռոսսոշ - գյուղ Ռուսաստանի Ռոստովի մարզի Կաշարսկի շրջանում
Ռոսսոշ - գետ Ռուսաստանում, Պոլատովկայի վտակը
Ռոսսոշ - գյուղ Ռուսաստանի Ռոստովի մարզի Տարասովսկի շրջանում
Չարլզ և Ռեյ Իմզեր

Չարլզ Օրմոնդ Իմզ կրտսեր (անգլ.՝ Charles Ormond Eames, 1907 թվական հունիսի 17, Սենթ Լուիս-1978 թվական  օգոստոսի 21, Սենթ Լուիզ, Լոս Անջելես) և Ռեյ Իմզ (անգլ.՝ Ray Eames, 1912 թվական դեկտեմբերի 15, Սակրամենտո- 1988 թվական օգոստոսի 21 Լոս Անջելես , Լոս Անջելես), ամերիկացի ճարտարապետներ և դիզայներներ։


== Կենսագրություն ==

Չարլզ Իմզը ծնվել է Միսուրիում, սովորել Վաշինգտոնի Սենթ Լուիսի համալսարանում, սակայն այն չի ավարտել։ Դեռևս ուսանող է եղել, երբ ամուսնացել է Քեթրին Վիրմանի հետ, և նրանք շուտով դուստր են ունեցել։ 1930 թվականին Իմզը բացել է ճարտարապետական բյուրո։ Երիտասարդ ճարտարապետը ջերմ հարաբերությունների մեջ է եղել Սաարինեի ընտանիքի հետ։ Նա իր ավագ ընկերոջ ՝ Էլիել Սաարինենի խորհրդով տեղափոխվել է Միչիգան, որպեսզի ավարտի կրթությունը նրա ղեկավարությամբ։ Այնտեղ Իմզը լքել է կնոջը, որպեսզի միանա իր կալիֆոռնիացի դասընկերուհու՝ Ռեյ Կայզերի մոտ, որն արդեն հասել էր որոշակի ճանաչման` որպես աբստրակցիոն նկարչուհի։ Չարլզը և իր ընկեր Էերո Սաարինենին Նյու Յորքի ժամանակակից արվեստի թանգարանի կողմից մրցանակ են ստացել ֆեներային կահույքի համար, որն ուներ ժամանակակից և հարմարավետ տեսք։


== Գործունեություն ==
Իմզերները որոշ ժամանակ հետո տեղափոխվել են Կալիֆոռնիա, որտեղ նրանք իրականացրել են ԱՄՆ ռազմածովային ուժերի կողմից իրենց տրված հրամանը։
1940-ականների երկրորդ կեսին ամուսինները (Սաարինենի, Ռ. Նեյտրայի և այլոց հետ) մասնակցել են տեղական ճարտարապետական ամսագրի ծրագրին` նոր ճաշակով առանձնատներ կառուցելու համար։ Դրանցից մեկում ` Իմզերի տանը, հեղինակները տեղավորվել են։ 2006 թվականին այդ լուսավոր շենքը  ստացել է ԱՄՆ Ազգային պատմական հուշարձանի կարգավիճակ։ Ամուսինները հաջողությունների էին հասել կահույքի դիզայնի ոլորտում։ 1945 թվականին նրանք նախագծել են (անգլ.՝ Eames Lounge) նրբատախտակյա աթոռը, որի վրա կարելի էր հանգստանալ։ 1956 թվականին դրան լրացվել է մի փոքրիկ օտոմանակ բազմոց, այդպիսով վերածվելով շեյզլոնգ աթոռի։ 1979 թվականին Չարլզի մահից հետո  Իմզի աշխատանքը արժանացել է Արքայական ոսկե մեդալի։


== Ծանոթագրություններ ==


== Արտաքին հղումներ ==
www.metmuseum.org https://www.metmuseum.org/toah/hd/eame/hd_eame.htm։ Վերցված է 2020-12-10  
«История: Case Study Houses»։ Архи Ру։ Վերցված է 2020-12-10 (չաշխատող հղում)
319

319 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 319 թվականն է, 
IV դարի 19-րդ տարին։


== Դեպքեր ==


== Ծնունդներ ==


== Մահեր ==
Մարբուրգ

Մարբուրգ (մինչև 1977 ` Մարբուրգ ան դեր Լան) (գերմ.՝ Marburg) ,
համալսարանային քաղաք Գերմանիայում, Մարբուրգ Բիդենկոպֆ շրջանի կենտրոն` Հեսսեն երկրամասում։ Բնակչությունը  շուրջ 73000։ Քաղաքը տեղակայված է Լան գետի վրա։ Այսօր այն հանդիսանում է Միջին Հեսսենի կենտրոն։ Մարբուրգի համալսարանը հիմնադրվել է 1527 թվականին, հանդիսանում է առաջին բողոքական համալսարանը Գերմանիայում։


== Պատմություն ==
Մարբուրգը հիմնադրվել է հեսսենյան երկրամասի կոմսի այրի` Սոֆյա Բրաբանտսկայաի կողմից 1228 թվականին։ Քաղաքի անունը ծագել է հին գերմաներեն «mar(c)» (սահման), քանի որ այն գտնվում էր Թյուրինգի կոմսության և Մայնցի եպիսկոպոսության սահմանին։ 
Մարբուրգում է կայացել հայտնի Մարբուրգյան դիսպուտը (Մարբուրգյան զրույցը կրոնի մասին)։ Դիսպուտ կայացել է Մարտին Լյութերի և Ուլրիխ Ցվինգելի միջև` ճաշակի նշանակության մասին։
18-րդ դարի 30-ական թվականներին Մարբուրգի համալսարանում դասախոսել է գերմանացի գիտնական-հանրագիտարանագետ, փիլիսոփա, իրավաբան և մաթեմատիկ Քրիստիան ֆոն Վոլֆը։ 1736-1739 թվականներին նրա ուսանողն է եղել ռուս հայտնի գիտնական Լոմոնոսով Միխայիլը և ռուսական հախճապակու ստեղծող Դմիտրի Իվանովիչ Վինոգրադովը։ Մարբուրգում երկու հայտնի  ռուս գիտնականների համար  նրանց ապրած տների վրա տեղադրված են հուշատախտակներ։ 2012 թվականի հոկտեմբերին ուսանողական քաղաքի կենտրոնում տեղադրվել է  Լոմոնոսովի բրոնզե քանդակը, որը նվիրված էր գիտնականի 300-ամյակին։
1912 թվականին Մարբուրգի համալսարանում  մեկ  ամառային կիսամյակ սովորել է 22-ամյա ուսանող Բորիս Պաստեռնակը (1890—1960):
Երկրորդ համաշխարհային պատերազմից հետո Սուրբ Ելիզավետա եկեղեցում թաղվել է ռեյխպրեզիդենտ  Պաուլ ֆոն Հինդենբուրգը կնոջ հետ։


== Զինանշան ==
Մարբուրգի զինանշանի կարմիր ֆոնի վրա պատկերված է հեսսենյան  երկրամասի կոմսը ձիու վրա, դրոշով  և վահանով։ Վահանի վրա պատկերված է կարմիր սպիտակ  գծավոր հեսսենյան առյուծը, որը կարելի է տեսնել նաև Հեսսենի զինանշանի վրա, իսկ դրոշը իրենից ներկայացնում է ոճավորված М, երկնագույն` ոսկեգույն կամ դեղին ֆոնի վրա։
Զինանշանը դրոշի գույների համար հանդիսանում է աղբյուր։ Դրոշն ունի երեք հորիզոնական գիծ` վերևից ներքև, կարմիրը գալիս է ֆոնից, սպիտակ` ձիուց, երկնագույն` վահանից։


== Սպորտ ==
Քաղաքում գործում է նույնանուն` Մարբուրգ ֆուտբոլային ակումբ ։


== Հայտնի բնակիչները ==
Հերման Գուպֆելդ (1796—1866) —  գերմանացի արևելագետ
Կարլ Յուստի (1832—1912) — գերմանացի փիլիսոփա, արվեստի պատմաբան, գրող
Ֆերդինանտ Յուստի (1837—1907)  — գերմանացի բանասեր, լեզվաբան, արևելագետ


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.) (անգլ.)
Ջորջինո Վեյնալդում

Ջորջինո Գրեջոն Վեյնալդում (հոլ.՝ Georginio Gregion Emile Wijnaldum, նոյեմբերի 11, 1990(1990-11-11), Ռոտերդամ, Հարավային Հոլանդիա, Նիդերլանդներ), հոլանդացի ֆուտբոլիստ, «Լիվերպուլի» և Հոլանդիայի ազգային հավաքականի կիսապաշտպան։
«Ֆեյենոորդ» ֆուտբոլային ակումբի շրջանավարտ, դառնալլով ամենաերիտասարդ ֆուտբոլսիտը, ով հանդես է եկել Ռոտտերդամի ակումբում։ 5 տարվա ընթացքում նա ակումբում խաղաց 130 խաղ։ ԱԱ 2014 թ.-ի բրոնզե մրցանակակիր։


== Վաղ տարիներ ==
Ջորջինո Վեյնալդումը ծնվել և մեծացել է Ռոտտերդամում՝ Հոլանդիայի հարավային նահանգում։ Երբ տղան 6 տարեկան էր, նրա ծնողները բաժանվեցին, և մայրը տեղափոխվեց Ամստերդամ։ Վեյնալդումը որոշեց մնալ հայրենի քաղաքում և սկսեց ապրել տատիկի հետ։
Մանկության տարիներին Վեյնալդումը ընդհանրապես չէր հետաքրքրում ֆուտբոլով, երբեք փողոցում ֆուտբոլ չէր խաղում և հեռուստացույցով չէր նայում։ Նա ցանկանում էր դառնալ մարմնամարզիկ կամ ակրոբատ։ Ամեն ինչ փոխվեց, երբ նրա զարմիկը խնդրեց Վեյնալդումին գալ իր հետ «Սպարտա» ակումբը դիտելու։ Դիտելու արդյունքում Վեյնալդումին վերցրեցին ֆուտբոլային ակումբ։


== Ակումբային կարիերա ==
Վեյնալդումը շատ արագ դարձավ ակադեմիայի առաջատարներից մեկը, հաղթեց 2 առաջնություններում, առաջին երկու տարիներում։ Շուտով երիտասարդ տաղանդով սկսեցին հետաքրքրվել Հոլանդիայի 3 ակումբներ. «Այաքս»-ը «ՊՍՎ»-ն և «Ֆեյենոորդ», բայց մարզիկը բոլոր ակումբներին մերժեց։ 7 մրցաշրջանից հետո «Սպարտա»-ում, խաղալով Հոլանդիայի հավաքականում, Վեյնալդումը ընդունեց «Ֆեյենոորդ»-ի առաջարկությունը։
«Ֆեյենոորդ»-ում մարզիկը սկսեց խաղալ երիտասարդ տաղանդների հետ, ինչպիսին էին Լերոյ Ֆերը և Պեդրո Լուիսը։ Բայց Վեյնալդումը նույնիսկ իրենց հետ խաղալով, տարբերվում էր։ 2007 թվականի հունվարին ակումբի գլխավոր մարզիչը՝ Էրվին Կումանը հրավիրեց 16 տարեկան տաղանդ Վեյնալդումին Բելեկե ճամբար, Թուրքիա, առաջին ակումբի հետ աշխատելու համար։


=== «Ֆեյենոորդ» (2007—2011) ===
2007 թվականի ապրիլի 8-ին Վեյնալդումը իր դեբյուտային խաղը խաղաց ընդդեմ «Գրոնինգեն» ակումբի (0-4)։ 16 տարեկան հասակում Վեյնալդումը դարձավ «Ֆեյենոորդ»-ի ամենաերիտասարդ ֆուտբոլիստը, ով հանդես է եկել Էրեդիվիզեում։ 2007 թվականի դեկտեմբերի 2-ին ֆուտբոլիստը իր դեբյուտային գոլը խփեց ընդդեմ «Հերակլեսս» ակումբի (6-0)։
2008/2009 մրցաշրջանում իր դեբյուտը անկացրեց Եվրոպական ասպարեզում։ 2008 թվական սեպտեմբերի 16-ին նա ընդգրկվեց հիմնական կազմի մեջ ընդդեմ «Կալմարա» ակումբի (0-1)։ Հոկտեմբերի 2-ին 2008 թվականի Վեյնալդումը խփեց իր առաջին գոլը Եվրագավաթում ընդդեմ «Կալմարա» ակումբի և օգնեց իր ակումբին դուրս գալ ՈՒԵՖԱ-ի չեմպիոնների լիգայի խմբային փուլ։
2009 թվականի մարտի 6-ին Վեյնադումը պայմանագիր կնքեց «Ֆեյենոորդ»-ի հետ, որտեղ նա պետք էր մնալ մինչև 2012 թվականի ամառ։ 2011 թվականի փետրվարի 27-ին Վեյնալդումը օգնեց թիմին ոչնչացնել «Գրոնինգեն» ակումբին (5-1), դառնալով պոկերի հեղինակ։ 2010/11 մրցաշրջանում 34 խաղերում տարբերվեց ընդհանուր 14 անգամ։
2011 թվականի հունիսի 29-ին «Ֆեյենոորդ»-ի տեխնիկական տնօրենը հայտարարեց Վեյնալդումի տեղափոխումը «ՊՍՎ» 5 միլիոն եվրոյով։


== Նվաճումներ ==
 Նիդերլանդներ ՊՍՎ

Հոլանդիայի չեմպիոն 2011/12
Հոլանդիայի սուպերգավաթի մրցանակակիր 2012
Հոլանդիայի չեմպիոն 2014/2015 Նիդերլանդներ Հոլանդիայի հավաքականԱԱ 2014 բրոնզե մրցանակակիր


== Ծանոթագրություններ ==
Ձերժինսկու փողոց (Կազան)

Անվան այլ կիրառումների համար տե՛ս՝ Ձերժինսկու փողոց (այլ կիրառումներ)‎Ձերժինսկու փողոց (թաթ.՝ Дзержинский урамы), փողոց Կազանի Վախիտովսկի շրջանում։


== Գտնվելու վայր ==
Կազանի Ձերժինսկու փողոցն անցնում է Վախիտովսկի շրջանի տարածքով, արևմուտքից դեպի արևելք, հիմնականում Սև լճի և Լենինսկի այգու տարածքում։
Փողոցը սկսվում է Բատուրինա և Միսլավսկու փողոցների խաչմերուկից և ավարտվում է Պուշկինի և Գորկու փողոցների խաչմերուկում։


== Պատմություն ==
2015 թվականի հուլիս-սեպտեմբեր ամիսներին փողոցի զույգ համարակալմամբ կողմում իրականացվել են վերանորոգումներ, որից հետո կրկին բացվել է երթևեկությունը։ Երթևեկելի մասն ունի հատված հեծանիվների տեղաշարժի և ավտոկայանատեղիի համար։ Փողոցում երթևեկության կարգը փոխվել է. Չերնիշևսկու փողոցից դեպի Լոբաչևսկի փողոցի ուղղությամբ երևեկությունը միակողմանի է դարձել։ Վերանորոգվել է ճանապարհի ավելի քան 7000 քառակուսի մետր տարածք ջրահեռացման համար նախատեսված սարքավորումների հետ միասին։


== Անվանման ծագում ==
Փողոցը կոչվում է լեհ խորհրդային պետական և կուսակցական գործիչ, հեղափոխական շարժման ակտիվ մասնակից Ֆելիքս Էդմունդովիչ Ձերժինսկու պատվին։


== Հետաքրքկիր փաստեր ==
Ձերժինսկու փողոցը կարելի է անվանել Կազանի կենտրոնի ամենալայն փողոցը, քանի որ Սև լճի ափի զբոսայգու երկայնքով փողոցի կենտ և զույգ կողմերի հաշվին փողոցի լայնությունը գերազանցում է 125 մետրը։
Քանդված տներից մեկի տեղում (այժմ` տուն 11 ա)` Յապեև փողոցի հետ հատման վայրում կար հուշատախտակ հետևյալ գրությամբ.


== Պատկերասրահ ==

		
		


== Ծանոթագրություններ ==
995

995 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 995 թվականն է, 
X դարի 95-րդ տարին։


== Դեպքեր ==


== Ծնունդներ ==


== Մահեր ==
You're My Best Friend

You're My Best Friend, անգլիական Քուին ռոք խմբի երգն է, որը ձայնագրվել է "A Night at the Opera" ալբոմում։ Երգի հեղինակն է Ջոն Դիկոնը Այս երգը թողարկվել է սինգլի տեսքով 39 երգի հետ միասին։


== Երգի ստեղծման պատմությունը ==
Երգը նվիրված է Ջոն Դիկոն-ի կնոջը Վերոնիկային, որի հետ ամուսնացել էր այդ տարում։
Ադնան Թանրըվերդի

Ադնան Թանրըվերդի (թուրքերեն՝ Adnan Tanrıverdi, նոյեմբերի 8, 1944(1944-11-08), Ակշեհիր, Քոնյայի մարզ, Թուրքիա), թուրք ռազմական գործիչ, Թուրքիայի Հանրապետության Զինված Ուժերի պաշտոնաթող բրիգադի գեներալ, ձեռնարկատեր, Ռեջեփ Թայիփ Էրդողանի խորհրդականը։


== Կենսագրություն ==
Ծնվել է 1944 թվականի նոյեմբերի 8-ին Կոնիայի նահանգի Ակշեհիր քաղաքում։


=== Կրթություն ===
1963-1964 թվականներին կենդանաբանություն է ուսումնասիրել Ստամբուլի համալսարանում, ապա՝ 1964 թվականին տեղափոխվել է Ռազմական ակադեմիա, որն էլ ավարտել է 1966 թվականին հրետանու սպա մասնագիտությամբ։


=== Աշխատանքային գործունեություն ===
1966 թվականից ծառայում է Թուրքիայի Հանրապետության Զինված Ուժերում։ 1980 թվականին դարձել է Գլխավոր շտաբի սպա։ Ծառայել է Հյուսիսային Կիպրոսի Թուրքական Հանրապետությունում։
1992 թվականին Թանրըվերդիին շնորհվել է բրիգադի գեներալ կոչումը։ Եղել է Ստամբուլում տեղակայված 2-րդ զրահատանկային բրիգադի հրամանատար։ Ղեկավարլ է Թուրքիայի ԶՈՒ առողջապահության վարչությունը։ 1996 թվականին անցել է կենսաթողակի։
Կենսաթոշակի անցելուց հետո աշխատել է տեղական Üsküdar FM Radyosu ռադիոկայանում՝ ղեկավար պաշտոնի, մզկիթում։ Եղել է Բանակի պաշտոնաթող սպաների միության նախագահ (թուրքերեն՝ Adaleti Savunanlar Derneği, ASDER)


== Ընտանիք ==
1967 թվականին ամուսնացել է։
Մոլականսկի (Կրասնի Սուլինի շրջան)

Մոլականսկի (ռուս.՝ Молаканский), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Դոլոտինսկի գյուղական համայնքի վարչական կենտրոնն է։
(4693) Դրամոնդ

(4693) Դրամոնդ (անգլ.՝ Drummond), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,279965 ա. մ., առավելագույնը մոտենում է 2,0912 ա. մ. հեռավորության վրա և հեռանում 2,4687 ա. մ.։ Արեգակի շուրջ մեկ ամբողջական պտույտ է կատարում 1257,45 երկրային օրվա ընթացքում, իր ուղեծրով շարժվելով միջինում 0,286294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4693) Դրամոնդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Doom engine

Doom engine (հայերեն՛ Doom-ի շարժիչ), հայտնի է նաև որպես id Tech 1, այն խաղային շարժիչն է, որն ապահովում է id Software խաղերը Doom և Doom II: Hell on Earth: Այն նաև օգտագործվում է Heretic, Hexen: Beyond Heretic, Strife: Quest for the Sigil, Blasphemer, Hacx: Twitch 'n Kill, Freedoom և այլ խաղերում, որոնք արտադրվել են արտոնագրված անձանց կողմից։ Այն ստեղծվել է Ջոն Քարմակի կողմից, օժանդակ գործառույթներով, որոնք գրել են Մայք Աբրաշը, Ջոն Ռոմերոն, Դեյվ Թեյլորը և Փոլ Ռադեկը։ Սկզբնապես մշակվել է NeXT համակարգիչների վրա, այն տեղափոխվեց DOS՝ Doom-ի սկզբնական թողարկման համար, իսկ հետագայում տեղափոխվեց մի քանի խաղային կոնսուլներ և օպերացիոն համակարգեր։
Doom-ի Linux տարբերակի սկզբնական կոդը թողարկվել է հանրությանը՝ 1997 թվականի դեկտեմբերի 23-ին ոչ առևտրային օգտագործման իրավունք շնորհող լիցենզիայի ներքո, որին հաջորդեց Doom II-ի Linux տարբերակը մոտ մեկ շաբաթ անց՝ 1997 թվականի դեկտեմբերի 29-ին։ Աղբյուրի կոդը հետագայում վերաթողարկվեց GNU General Public License v2.0 կամ ավելի ուշ՝ 1999 թվականի հոկտեմբերի 3-ին։ Դրանից հետո ստեղծված տասնյակ ոչ պաշտոնական Doom աղբյուրի պորտերը Doom-ին թույլ են տալիս աշխատել նախկինում չաջակցվող օպերացիոն համակարգերով և երբեմն արմատապես ընդլայնել շարժիչի ֆունկցիոնալությունը նոր հնարավորություններով։
Թեև շարժիչը կարծես 3D տարածություն է ներկայացնում, այդ տարածությունը նախագծված է երկչափ հատակագծից։ Տեսողության գիծը միշտ զուգահեռ է հատակին, պատերը պետք է լինեն հատակներին ուղղահայաց, և հնարավոր չէ ստեղծել բազմամակարդակ կառույցներ կամ թեք տարածքներ (հատակներ և առաստաղներ տարբեր անկյուններով)։ Չնայած այս սահմանափակումներին, շարժիչը ներկայացնում էր տեխնոլոգիական թռիչք id-ի նախորդ Wolfenstein 3D շարժիչից։ Doom շարժիչը հետագայում վերանվանվեց «id Tech 1»՝ այն դասակարգելու համար id Software-ի խաղային շարժիչների երկար շարքի ցանկում։


== Խաղի աշխարհ ==
Doom շարժիչը բաժանում է ռենդերը խաղի մնացած մասերից։ Գրաֆիկական շարժիչն աշխատում է հնարավորինս արագ, բայց խաղի աշխարհն աշխատում է վայրկյանում 35 կադր արագությամբ՝ անկախ սարքաշարից, այնպես որ բազմաթիվ խաղացողներ կարող են խաղալ միմյանց դեմ՝ օգտագործելով տարբեր կատարողականությամբ համակարգիչներ։


== Մակարդակի կառուցվածքը ==
Դիտելով վերևից ներքև՝ Doom-ի բոլոր մակարդակներն իրականում երկչափ են՝ ցույց տալով Doom շարժիչի հիմնական սահմանափակումներից մեկը. սենյակից սենյակ հնարավոր չէ։ Այս սահմանափակումը, սակայն, ունի արծաթե երեսպատում. «քարտեզի ռեժիմը» կարող է հեշտությամբ ցուցադրվել, որը ներկայացնում է պատերը և խաղացողի դիրքը, ինչպես աջ կողմում գտնվող առաջին պատկերը։


== Ծանոթագրություններ ==
Որոճողներ

Որոճողներ (լատ.՝ Ruminantia), երկսմբակավորների կարգի կաթնասունների ենթակարգ։ Որոճողների մեծամասնության ստամոքսը բարդ է՝ կազմված 4 բաժնից՝ գանձակ, ցանց, հազարաթերթիկ և շրդան։ Որոշ որոճողների (եղջերվիկներ) ստամոքսը երրորդ բաժին չունի։ Որոճողների մարսողության պրոցեսում մեծ դեր է խաղում կերակրի ործկալը և երկրորդ անգամ ծամելը (որոճալը)։ Մեծամասնության եղջյուրները լավ են զարգացած։ Վերին կտրիչները փոխարինվել են կոշտուկային կամ եղջերային լայն թիթեղիկով։ Առավել զարգացած են խոշոր եղջերային սմբակներով պատված երրորդ և չորրորդ մատները․ մյուսներն զգալիորեն կարճ են կամ բացակայում են։ Հայտնի է որոճողների մոտ 180 տեսակ՝ ընդգրկված 5 ընտանիքներում՝ եղջերվիկներ, եղջերուներ, ուղտեր, սնամեջ եղջերավորներ, ընձուղտներ։ Վայրի որոճողներ հանդիպում են ամենուրեք (բացի Ավստրալիայից, Մադագասկարից և Անտիլյան կղզիներից)։ Առավելապես հոտային, պոլիգամ կենդանիներ են։ Որոճողները ունեն մեծ տնտեսական նշանակություն։ Ընտանի կենդանիներից սնամեջ եղջերավորների ընտանիքին են պատկանում խոշոր եղջերավոր անասունները, ոչխարները, այծերը։ Վայրի որոճողները որսարդյունագործական օբյեկտ են։
Խոսե Անխել Վալդես

Խոսե Անխել Վալդես Դիաս (իսպ.՝ José Ángel Valdés Díaz, սեպտեմբերի 5, 1989(1989-09-05), Խիխոն, Աստուրիա, Աստուրիա, Իսպանիա), իսպանացի ֆուտբոլիստ, իտալական Ռոմայի ձախ պաշտպան։


== Արտաքին հղումներ ==
Անհատական պրոֆիլը պաշտոնական կայքում
Տաբեռնաս

Տաբեռնաս (իսպ.՝ Tabernas), մունիցիպալիտետ Իսպանիայում։ Գտնվում է Ալմերիա պրովինցիայում, Անդալուսիա ինքնավար մարզում։ Մտնում է Լոս Ֆիլաբրես Տաբեռնաս շրջանի մեջ։ Տարածքը կազմում է 281 կմ2։ Բնակչությունը` 3626 մարդ (2010 թվականի տվյալներով)։ Պրովինցիայի վարչական կենտրոնից գտնվում է 29  կմ հեռավորության վրա։


== Ժողովրդագրություն ==


== Պատկերասրահ ==

		


== Արտաքին հղումներ ==
Պաշտոնական էջ
Տաբեռնաս
Տաբեռնաս Archived 2007-09-29 at the Wayback Machine.
Ամիրանտյան կղզիներ

Ամիրանտյան կղզիներ (անգլ.՝ Amirantes Islands), կղզեխումբ Հնդկական օվկիանոսի արևմտյան մասում Մադագասկար կղզուց հյուսիս-արևելք, մոտ 300 կմ հարավ-արևմուտք Սեյշելյան կղզիներից։ Մտնում է Սեյշելյան կղզիների հանրապետության կազմի մեջ։
Որոշ աղբյուրներ վերագրում են այս անվանումը միայն 8 մարջանային կղզիներին և երեք ատոլներին (որոնք բաղկացած են 18 կղզյակներից) ընդհանուր մակերեսը 9,91 կմ²։ Ընդ որում համարվում է, որ կղզիների բնակչությունը ավելի քիչ է քան 100 մարդը, որոնցից 50 ապրում է Դերոշ կղզու վրա։ Կղզիներից հինգը բնակելի են։
Որոշ աղբյուրներ հաշվում են 24 կղզիներ, միացնելով կղզեխմբմբին նաև հարևան կղզիները (օրինակ՝ Ալֆոնս ատոլը)։
Այլ աղբյուրներ նշում են 150 կղզիներ, մոտ 85 կմ² ընդհանուր մակերեսով։
Այս կղզիները հայտնաբերվել են 1502 թվականին Վասկո դա Գամայի արշավախմբի կողմից, անվանվել են Իլյաս դե Ամիրանտե (պորտ.՝ Ilhas de Amirante, Ադմիրալի կղզիներ)։ 1742 թվականին Ֆրանսիան հայտարարեց այս կղզիները իր գաղութ։ Նապոլեոն Բոնապարտի պարտությունից հետո, կղզիները 1814 թվականին անցել են Բրիտանիային և հատկացվել էին Մավրիկիային։ 1909 թվականին Սեյշելյան կղզիները դարձան առանձին գաղութ և ներառում էին իրենց մեջ նաև Ամիրանտյան կղզիները։ 1965 թվականին Դերոշ կղզին փոխանցվեց Բրիտանիային։ 1976 թվականին կղզիները անցան Սեյշելյան կղզիների հանրապետության կառավարման տակ, որը այն ժամանակ ստացավ անկախություն։


== Ծանոթագրություններ ==
Ինգենայմ

Ինգենայմ (ֆր.՝ Ingenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 366 մարդ, բնակչության խտությունը` 68.16 մարդ/կմ²։ Բնակավայրը զբաղեցնում է 5.37 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 24 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 201 աշխատունակ (15-64 տարեկան)  բնակիչ, որոնցից ակտիվ էին 145-ը, իսկ ոչ ակտիվները` 56։ Ակտիվության ցուցանիշը կազմում է 72,1 %։ 145 աշխատունակ մարդկանցից աշխատել է 127 անձ (61 տղամարդ և 66 կին)։ Գործազուրկ են եղել 18 անձ (10 տղամարդ և 8 կին)։ 56 անաշխատունակներից 10-ը եղել են աշակերտներ կամ ուսանողներ, 35-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կազիմիրաս Չեռնիս

Կազիմիրաս Չեռնիս (լիտ.՝ Kazimieras Černis, նոյեմբերի 11, 1958(1958-11-11), Վիլնյուս, Լիտվական ԽՍՀ, ԽՍՀՄ), լիտվացի աստղագետ, աստղաֆիզիկոս։


== Կենսագրություն ==
1981 թվականին ավարտել է Վիլնյուսի համալսարանը։ 1981-1990 թվականներին աշխատել է Լիտվայի գիտությունների ակադեմիայի ֆիզիկայի ինստիտուտում, 1996 թվականից եղել է Վիլնյուսի համալսարանի տեսական ֆիզիկայի և աստղագիտության ինստիտուտի ավագ գիտաշխատող։


== Գիտական գործունեություն ==
Գիտական հետաքրքրությունների շրջանակներում են եղել աստղերի ֆոտոմետրիան, Գալակտիկայի կառուցվածքի ուսումնասիրությունը, Արեգակնային համակարգը, գիսաստղերը և աստերոիդները։
1980-1990 թվականներին հայտնաբերել է երեք գիսաստղ, 2000-2005 թվականներին հայտնաբերել է 22 գիսաստղ SOHO տիեզերական ապարատի LASCO և Swan տեսախցիկների լուսանկարներում։


=== Գիտական երկեր ===
K. Černis, S. Bartasiūte, V. Straižys, R. Janulis. Standard stars for CCD photometry in the Vilnius system. Baltic Astronomy, 6, 573—584 (1997).
K. Černis, S. Bartasiūte, V. Straižys, R. Janulis. Photoelectric photometry of stars in the Orion standard region. Baltic Astronomy, 7, 625—636 (1998).
V. Straižys, K. Černis, S. Bartasiūte. Interstellar extinction in the California Nebula region. Astronomy and Astrophysics, 374, 288—293 (2001).
V. Straižys, K. Černis, and S. Bartasiute. Interstellar extinction in the direction of the Aquila Rift. Astronomy and Astrophysics, 405, 585—590 (2003).
K. Černis and V. Straižys. Interstellar extinction in the direction of the Barnard 1 dark cloud in Perseus. Baltic Astronomy, 12, 301—321 (2003).


== Ծանոթագրություններ ==


== Արտաքին հղումներ ==
Կազիմիր Չեռնիսը Վիլնյուսի համալսարանի Տեսական ֆիզիկայի և աստղագիտության ինստիտուտի կայքում
Как Чернис и Петраускас открыли комету (ռուս.)
2008-09 NBA մրցաշրջան

2008-09 NBA մրցաշրջանը NBA-ի 63-րդ մրցաշրջանն էր։ Կանոնավոր մրցաշրջանում խաղացվել է 1,230 խաղ (82 խաղ 30 թմից յուրաքանչյուրի համար)։ Սկսվել է 2008 թ. հոկտոմբերի 28-ին և վերջացել է 2009 թվականի ապրիլի 15-ին։ 2009 NBA փլեյոֆը սկսվել է 2009 թվականի ապրիլի 18-ին և տևել է մինչև հունիսի 14-ը, երբ Լոս Անջելես Լեյքերսը հաղթանակ է տարել Օռլանդո Մեջիքի նկատմամբ 99–86 հաշվով 2009 NBA եզրափակիչում։ 2008 թ. NBA դրաֆթը տեղի է ունեցել 2008 թ. հունիսի 28-ին և Դերիք Ռոուզն ընտրվում է առաջինը «Չիկագո Բուլսի» կողմից։


== Արտաքին հղումներ ==
http://www.nba.com/ 2008-09 NBA մրցաշրջան. պաշտոնական կայք
Պորտուգալիայի օր

Պորտուգալիայի օր, պաշտոնական պորտ.՝ Dia de Portugal, de Camões e das Comunidades Portuguesas (Պորտուգալիայի, Կամոենսի և պորտուգալացիների օր), Պորտուգալիայի ազգային օր, որը նշվում է հունիսի 10-ին։
Չնայած տոնը նշվում է միայն Պորտուգալիայում, ամբողջ աշխարհում պորտուգալիայի քաղաքացիներն ու էմիգրանտները նշում են տոնը։ Հունիսի 10-ը պորտուգալացի մեծագույն պոետ Լուիշ դի Կամոենսի մահվան օրն է (1580)։


== Լուիշ դի Կամոենս ==
Կամոենսին համաշխարհային հռչակ է բերել «Լուզական» (1572) էպիկական պոեմը, որում, ըստ առասպելի, պորտուգալացիներն սերում են դիցաբանական Լուզից։ Լուիս Կամոենսի հայրենասիրական ստեղծագործությունները մեծապես նպաստել են Պորտուգալիայում ազգային ինքնագիտակցության զարթոնքին, և Պորտուգալիայի օրը համընկնում է պոետի` կյանքից հեռանալու օրվա հետ։


== Ծանոթագրություններ ==


== Արտաքին աղբյուրներ ==
Պորտուգալիայի օրը դասարան․ամ կայքում Archived 2016-09-05 at the Wayback Machine.
Day of Portugal site from the President of Portugal
Day of Portugal in Rhode Island, United States
Day of Portugal in California, United States
Portugal Day Celebration in Nassau County, United States
Տայոց քար

Տայոց քար, ամրոց և բնակավայր Մեծ Հայքի Տայք նահանգի Ճակք գավառում, Իշխանից մոտ 20 կմ արևելք։ Եղել է Մամիկոնյան տոհմի կենտրոններից։ Տայոց քար ամրոցի մասին պատմական աղբյուրներում պահպանվել են միայն հիշատակություններ։ 


== Տայոց քար եկեղեցի ==
Հայտնի է Տայոց քարի (Թավուզ քարի) բազմանիստ կենտրոնագմբեթ եկեղեցին, որն այժմ կիսավեր է։ Այն երկաստիճան պատվանդանի վրա բարձրացող ութ խորանով, կենտրոնակազմ հորինվածքով սրբատաշ տուֆաքարից կառույց է։ Գմբեթատակ բոլորակ տարածությունը շրջափակում են հատակագծում ուղղանկյուն ութ խորշեր, որոնցից արևելյանն (երկու կողմում անկանոն եզրագծով ավանդատներ են) ունի կիսաշրջանաձև ավարտ։ Տայոց քար եկեղեցու հատակագիծը արտաքուստ եկեղեցու ծավալի 16 նիստերին կան միմյանց հաջորդող լուսամուտներ (մեկական՝ յուրաքանչյուր նիստում, արևելքում՝ երեք) և եռանկյունաձև խորշեր։ Մուտքերը երեքն են՝ հյուսիսից, հարավից և արևմուտքից։ Գմբեթի ութանիստ թմբուկը բարձրանում է ներսի կիսաբոլորակ ութ որմնասյուները միմյանց կապող գմբեթակիր կամարների վրա։ Հուշարձանի կառուցման թիվը հայտնի չէ, ըստ Թորոս Թորամանյանի «․․․Ներսես Գ-ի շինած լինելուն հավաստիքներ կան»։
Կարիբա

Կարիբա, ջրամբար, ձևավորվել է 1959 թվականին Զամբեզի գետի վրա Կաբորա հիդրոէլեկտրակայանի կառուցման արդյունքում : 
Այն աշխարհի ամենամեծ արհեստական լճերից մեկն է՝ 5400կմ² հայելու մակերեսով։ Կարիբա հիդրոէլեկտրակայանը Զամբիայի և Զիմբաբվեի մեծ մասին էլեկտրաէներգիա է մատակարարում։ Հոսանքից ներքև գտնվում է Միջին Զամբեզի կենսաբանական արգելոցը և Մանա-Պուլս ազգային պարկը, որը ներառում է միակ մարգագետինը՝ Զամբեզի գետի միջին հոսանքում։ Հիմնականում ջրամբարի պատճառով գետի միջին հոսքը այժմ չի հասնում իր սովորական մակարդակին։ Ավազուտների կղզիներում սկսել են աճել ակացիաներ, քանի որ վարարումների ժամանակ այլևս չեն ծածկվում ջրով։
2000 թվականի տվյալներով վերջին անգամ  ջուր է բաց թողնվել ՋԷԿ-ով 1981 թվականին։
Լողացող ժայռ  (անգլ.՝ Salvinia molesta)- ի «Կարիբյան մոլախոտ»  ընդհանուր անուններից մեկը տրվել է նրան այս գործարանի կողմից Կարիբայի ջրամբարի գրավումից հետո։


== Ծանոթագրություններ ==
Նատալի Դորմեր

Նատալի Դորմեր (անգլ.՝ Natalie Dormer), (փետրվարի 11, 1982(1982-02-11), Ռեդինգ, Անգլիա), բրիտանացի կինոդերասանուհի, խաղացել է «Կազանովա», «Առանց թերությունների», «Խորհրդականը», «Մրցարշավ», «Ուրվականների անտառը» կինոնկարներում։ Մեծ հռչակի է արժանացել հատկապես Աննա Բոլեյնի դերի շնորհիվ, որը մարմնավորել է «Թյուդորները» ֆիլմում, Մարգերա Տիրելի՝ «Գահերի խաղը» հեռուստասերիալում, ինչպես նաև Իրեն Ադլերի և Ջեյմի Մորյարտի դերերի շնորհիվ «Տարական» հեռուստասերիալում։


== Կենսագրություն ==
Նատալի Դորմերը ծնվել և մեծացել է Անգլիայի Բերկշիր Ռեդինգ քաղաքում։ Մայրը տնային տնտեսուհի է, խորթ հայրը՝ շինարար։ Նրանից բացի ընտանիքում կային ևս երկու երեխաներ Սամանտան և Մարկը։ Նատալին խուսափում է իր կենսաբանական հոր խոսակցություններից։ Նա հանրակրթական ուսումնական հաստատություններ հաճախելուն զուգընթաց այցելել է պարարվեստի դպրոց։ Դերասանական վարպետությունը ստացել է Ուեբերա Դուգլասի՝ դրամատիկական արվեստի ակադեմիայում, որտեղ սովորել են նաև Ֆրեդ Ռուպերտը, Մեթյու Գուդը, Հյու Բոնևիլը, Միննի Դրայվերը։
Կինոյում Նատալի Դորմերի դեբյուտը եղավ Վիկտորիայի դերը 2005 թվականին նկարված «Կազանովա» ֆիլմում, որտեղ նրա խաղընկերներն էին՝ Հիթ Լեդջերը և Ջերեմի Այրոնսը։ Բայց առանձնապես հաջողված էր Անգլիայի Հենրի VIII թագավորի երկրորդ կնոջ՝ Աննա Բոլեյնի դերի կատարումը՝ Թյուդորները հեռուստասերիալում, որտեղ նա հանդես եկավ գլխավոր հերոսուհի առաջին և երկրորդ սեզոնների ընթացքում։ Հեռուստասերիալում կատարած աշխատանքի համար Դորները արժանացավ ոչ միայն քննադատների դրվատանքներին այլև Gemini Awards երկու մրցանակներին «Դրամատիկական դերի լավագույն կատարման համար»անվանկարգում 2008 և 2009 թվականներին։
2008 և 2009 թվականներին Նատալին հանդես եկավ մի շարք դերերով հեռուստատեսությունում և կինոյում, իսկ 2010 թ․ մարտին իր առաջնախաղն ունեցավ Լոնդոնյան Յանգ-Վիք թատրոնում Արթուր Շնիցլերի Sweet Notings պիեսում։
2011 թ․ խաղացել է «ՄԵՆՔ։ Հավատում ենք սիրուն» կինոնկարում։ Նույն թվականին BBC-ի հեռուստալիքով ցուցադրվեց հեռուստասերիալը, որտեղ Դորները կատարում էր գլխավոր դերերից մեկը։ 2011 թվականի հունիսի վերջին նա միացավ HBO հեռուստալիքի այն դերասանկան խմբին, որը մասնակցեց Գահերի Խաղը հեռուստասերիալին։


== Փաստեր ==
Լոնդոնյան սուսերամարտի ակադեմիայի անդամ է
Նատալի Դորմերի սիրելի ֆիլմը «Մարգո թագուհին», իսկ նրա ոգեշնչության աղբյուր է հանդիսանում դերասանուհի Քեյթ Բլանշետը
Նրա անձնական խոստովանությամբ պոկեր խաղի մեծ սիրահար է։ 2008 թվականին Նատալին մասնակցել է կանանց միջազգային պոկերի մրցույթին և գրավել է PartyPoker.com Women’s World Open II հորիզոնականը հայտնի մասնակիցների շրջանում
Նատալին ձախ ձեռքին ունի դաջվածք «Fear is the mind-killer»


== Ֆիլմեր ==


== Ծանոթագրություններ ==


== Գրականություն ==
Armstrong S (սեպտեմբերի 30, 2007)։ «She won’t lose her head»։ The Sunday Times (London)։ Վերցված է հոկտեմբերի 3, 2007 
Collins S (ապրիլի 1, 2013)։ «Game of Thrones' Q&A: Natalie Dormer on Playing 'the Kate Middleton of Westeros»։ Rolling Stone (New York)։ Արխիվացված է օրիգինալից 2017-08-05-ին։ Վերցված է ապրիլի 16, 2013 


== Արտաքին հղումներ ==
Натали Дормер (անգլ.) Internet Movie Database կայքում
(12923) Զեֆիր

(12923) Զեֆիր, հին հունարեն՝ Ζέφυρος-աստերոիդ աստերոիդների հիմնական գոտում։ Այս երկնաքարը հայտնաբերվել է 1999 թվականի ապրիլի 11-ին, LONEOS ծրագրի ժամանակ։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(12923) Զեֆիր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իբրահիմ Աֆելայ

Իբրահիմ Աֆելայ (հոլանդերեն՝ Ibrahim Afellay, ապրիլի 2, 1986(1986-04-02), Ուտրեխտ, Ուտրեխտ, Նիդերլանդներ), հոլանդացի ֆուտբոլիստ մարոկկոյական ծագմամբ։ Բարսելոնայի և Նիդերլանդների ազգային հավաքականի կիսապաշտպան։
Աֆելայը իր ֆուտբոլային կարիերան սկսել է Ուտրեխտ քաղաքի Էլինկվեյկ ակումբում։ Այս ակումբում նա միանգամից ցուցադրեց իր նպատակասլացությունը և վստահությունը խաղի ժամանակ։


== ՊՍՎ ==
1996 թվականին Իբբին եկավՊՍՎ-ի երիտասարդական ակադեմիա։ Նրա պաշտոնական դեբյուտը ՊՍՎ-ի կազմում եղավ 2004 թվականի փետրվարի 4-ին, երբ ՊՍՎ-ն Նիդերլանդների գավաթի շրջանակներում խաղում էր ՆԱԿ Բրեդայի հետ։


== Բարսելոնա ==
2010 թվականի նոյեմբերի 13-ին հայտնվեց ինֆորմացիա, ըստ որի Աֆելայը ձմռանը տեղափոխվելու է Իսպանական Բարսելոնա։ 2010 թվականի նոյեմբերի 15-ին Բարսելոնան պաշտոնապես հայտարարեց, որ Աֆելլայը տեղափոխվել է կատալոնական ակումբ։


== Արտաքին հղումներ ==
BDFutbol.com կայքում
National-Football-Teams.com կայքում
ՖԻՖԱ-ի պաշտոնական կայքում Archived 2012-12-15 at the Wayback Machine.
ՈՒԵՖԱ-ի պաշտոնական կայքում
Քյոմուր

Անվան այլ կիրառումների համար տե՛ս՝ Քյոմուր (այլ կիրառումներ)Քյոմուր, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
(5856) 1994 AL2

(5856) 1994 AL2, աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 5-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,603834 ա. մ., առավելագույնը մոտենում է 2,3178 ա. մ. հեռավորության վրա և հեռանում 2,8899 ա. մ.։ Արեգակի շուրջ մեկ ամբողջական պտույտ է կատարում 1534,68 երկրային օրվա ընթացքում, իր ուղեծրով շարժվելով միջինում 0,234576 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5856) 1994 AL2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուդասախո

Գուդասախո (վրաց.՝ გუდასახო), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 163 մարդ։


== Ծանոթագրություններ ==
Վոտեն

Վոտեն (ֆր.՝  Vauxtin), համայնք Ֆրանսիայում՝ Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02773։


== Բնակչություն ==
Համայնքի բնակչությունը 2010 թվականին կազմում էր 51 մարդ։


== Տնտեսություն ==
2010 թվականի տվյալներով աշխատունակ տարիքի 35 մարդկանցից (15-64 տարեկան) 20-ը տնտեսապես ակտիվ էին, 15-ը՝ ոչ ակտիվ (ակտիվության ցուցանիշը՝ 57,1 %, 1999 թվականին եղել է՝ 61,8 %)։ 20 աշխատունակ բնակիչներից 17-ը աշխատում էին (10 տղամարդ և 7 կին), անաշխատանք էին 3 տղամարդ։ 15 անգործունակ մարդկանցից 3-ը աշակերտներ կամ ուսանողներ էին, 6-ը թոշակառու, 6-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վոտեն (ֆր.)
Պիկոլո

Պիկոլո (իտալերեն՝ flauto piccolo կամ ottavino, ֆր.՝ petite flûte, գերմ.՝ kleine Flöte), փողային երաժշտական գործիք։ Այն պատկանում է փայտափողայինների ֆլեյտայի դասին։ Չափսով սովորական ֆլեյտայից ավելի փոքր է (ֆլեյտայի երկարության կեսը)։ Պիկոլոյի նվագած երաժշտությունը գրված երաժշտությունից լսվում է մեկ օկտավա ավելի բարձր։


== Օգտագործում ==
Պիկոլոն հայտնի է արդեն մոտ 200 տարի։ Այն հիմնականում պատրաստվում է էբենոսափայտից։ Լինում է նաև մետաղից կամ մեկ մասը փայտից, իսկ մյուս մասը մետաղից։ Այն հիմնականում օգտագործվում է սիմֆոնիկ նվագախմբում՝ կատարելով կամ սոլո պարտիա, կամ էլ կրկնապատկելով ֆլեյտաների կամ ջութակների պարտիան՝ այն ավելի վառ և հնչեղ դարձնելու նպատակով։ Նվագախմբում օգտագործվում է մեկ պիկոլո։
Պիկոլոն նվագախմբի ամենաբարձր հնչողություն ունեցող գործիքն է։ Առաջին անգամ այն նվագախմբում օգտագործել է Լյուդվիգ վան Բեթհովենը իր հինգերորդ սիմֆոնիայում։ Պիկոլոն դարձել է անկախ գործիք Բեթհովենի վեցերորդ սիմֆոնիայից սկսած։ Չնայած նրան, որ Բեթհովենը առաջին կոմպոզիտորն է, որ այն օգտագործել է նվագախմբում, իր ժամանակակիցներ Վոլֆգանգ Ամադեուս Մոցարտը և Յոզեֆ Հայդնը այս գործիքին չեն տվել որևէ կարևորություն, բայց կան այլ ժամանակակիցներ, որոնք գրել են որոշ ստեղծագործություններ պիկոլոյի համար (Միշել Հայդն, Ֆրանց Հոֆֆմայստեր և այլք)։
Ապագա կոմպոզիտորները (Սամուել Ադլեր, Դեյվիդ Լոեբ, Վինսենթ Պերսիքեթթի) պիկոլոյի համար գրել են նաև սոլո ստեղծագործություններ (առանց նվագակցության)։ Շատերը պիկոլոն կարող են շփոթել թութակի հետ, բայց այս գործիքները տարբեր են։
Ստարիե Նեպոզնանիչի

Ստարիե Նեպոզնանիչի (ուկրաիներեն՝ Старі Непізнаничі), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Ստարիե Նեպոզնանիչի գյուղում բնակվում էր 80 մարդ։ Բնակավայրը զբաղեցնում է 0,507 կմ² տարածք։ Բնակչության խտությունը կազմում էր 157,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրանսուա Տուրտ

Ֆրանսուա Տուրտ (François Tourte) (1747, Փարիզ - ապրիլի 25, 1835(1835-04-25), Փարիզ), լարային նվագարանների աղեղների ֆրանսիացի վարպետ։ Աղեղներ պատրաստելու համար օգտագործել է ֆեռնամբուկի մուգ բալի գույնի հազվագյուտ տարատեսակը։ Կատարելագործել է աղեղը (ուղիղ ձողիկը փոխարինել է կորացվածով, լարերը դասավորել ոչ թե խրձակով, այլ ժապավենաձև, լարերը ձգելու համար կիրառել մետաղյա հատուկ պտուտակ) և սահմանել ջութակի ընտանիքի յուրաքանչյուր նվագարանի աղեղի լավագույն չափն ու կշիռը։


== Ծանոթագրություններ ==